Document ID: 32014R1078

KOMISSION DELEGOITU ASETUS (EU) N:o 1078/2014,
annettu 7 päivänä elokuuta 2014,
vaarallisten kemikaalien viennistä ja tuonnista annetun Euroopan parlamentin ja neuvoston asetuksen (EU) N:o 649/2012 liitteen I muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon vaarallisten kemikaalien viennistä ja tuonnista 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 649/2012 (1) ja erityisesti sen 23 artiklan 4 kohdan,
sekä katsoo seuraavaa:
(1)
Asetuksella (EU) N:o 649/2012 pannaan täytäntöön kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä, jäljempänä ’PIC-menettely’, tehty Rotterdamin yleissopimus, joka allekirjoitettiin 11 päivänä syyskuuta 1998 ja jonka yhteisö hyväksyi neuvoston päätöksellä 2003/106/EY (2).
(2)
On aiheellista ottaa huomioon tiettyjä kemikaaleja koskevat sääntelytoimet, jotka on toteutettu Euroopan parlamentin ja neuvoston asetuksen (EY) N:o 1907/2006 (3), Euroopan parlamentin ja neuvoston asetuksen (EY) N:o 1107/2009 (4) sekä Euroopan parlamentin ja neuvoston asetuksen (EU) N:o 528/2012 (5) nojalla.
(3)
Aineen bitertanoli hyväksyntä on peruutettu asetuksen (EY) N:o 1107/2009 mukaisesti sillä seurauksella, että bitertanolin käyttö on kielletty torjunta-aineena, ja tämän vuoksi se olisi lisättävä asetuksen (EU) N:o 649/2012 liitteessä I olevan 1 ja 2 osan kemikaaliluetteloihin.
(4)
Aineita syheksatiini ja atsosyklotiini ei ole hyväksytty tehoaineina asetuksen (EY) N:o 1107/2009 nojalla sillä seurauksella, että kyseisten aineiden käyttö torjunta-aineissa on kielletty, ja tämän vuoksi nämä aineet olisi lisättävä asetuksen (EU) N:o 649/2012 liitteessä I olevan 1 ja 2 osan kemikaaliluetteloihin.
(5)
Aineita sinidonietyyli, syklanilidi, etoksisulfuroni ja oksadiargyyli ei ole hyväksytty tehoaineina asetuksen (EY) N:o 1107/2009 nojalla sillä seurauksella, että kyseisten aineiden käyttö torjunta-aineissa on kielletty, ja tämän vuoksi nämä aineet olisi lisättävä asetuksen (EU) N:o 649/2012 liitteessä I olevan 1 ja 2 osan kemikaaliluetteloihin.
(6)
Ainetta rotenoni ei ole hyväksytty tehoaineena asetuksen (EY) N:o 1107/2009 nojalla sillä seurauksella, että rotenonin käyttöä torjunta-aineissa on ankarasti rajoitettu, koska käytännöllisesti katsoen kaikki sen käyttö on kielletty, vaikka rotenoni on asetuksen (EU) N:o 528/2012 mukaisesti tunnistettu ja ilmoitettu arviointia varten valmisteryhmässä 17, ja tämän vuoksi jäsenvaltiot voivat myöntää lupia sen käytölle, kunnes asiasta tehdään päätös kyseisen asetuksen nojalla. Tämän vuoksi rotenoni olisi lisättävä asetuksen (EU) N:o 649/2012 liitteessä I olevassa 1 ja 2 osassa esitettyihin kemikaaliluetteloihin.
(7)
Aineen didekyylidimetyyliammoniumkloridi hyväksyntä on peruutettu asetuksen (EY) N:o 1107/2009 mukaisesti sillä seurauksella, että didekyylidimetyyliammoniumkloridin käyttö on kielletty torjunta-aineena kasvinsuojeluaineiden ryhmässä, ja tämän vuoksi se olisi lisättävä asetuksen (EU) N:o 649/2012 liitteessä I olevassa 1 osassa esitettyyn kemikaaliluetteloon.
(8)
Aineita varfariini ja syflutriini ei enää hyväksytä tehoaineiksi asetuksen (EY) N:o 1107/2009 mukaisesti sillä seurauksella, että kyseisten aineiden käyttö on kielletty torjunta-aineena kasvinsuojeluaineiden ryhmässä, ja tämän vuoksi ne olisi lisättävä asetuksen (EU) N:o 649/2012 liitteessä I olevassa 1 osassa esitettyyn kemikaaliluetteloon.
(9)
Rotterdamin yleissopimuksen sopimuspuolet päättivät 28 päivän huhtikuuta ja 10 päivän toukokuuta 2013 välisenä aikana pitämässään kuudennessa kokouksessa sisällyttää mainitun yleissopimuksen liitteeseen III atsinfossimetyylin, perfluorioktaanisulfonihapon, perfluorioktaanisulfonaatit, perfluorioktaanisulfonamidit ja perfluorioktaanisulfonyylit sillä seurauksella, että kyseisiin kemikaaleihin sovelletaan PIC-menettelyä mainitun yleissopimuksen mukaisesti. Tämän vuoksi kyseiset kemikaalit olisi poistettava asetuksen (EU) N:o 649/2012 liitteessä I olevassa 1 osassa esitetystä kemikaaliluettelosta ja lisättävä kyseisessä liitteessä olevassa 3 osassa esitettyyn kemikaaliluetteloon.
(10)
Rotterdamin yleissopimuksen sopimuspuolten konferenssi päätti sisällyttää yleissopimuksen liitteeseen III myös kaupallisen pentabromidifenyylieetterin, mukaan lukien tetra- ja pentabromidifenyylieetteri, sekä kaupallisen oktabromidifenyylieetterin, mukaan lukien heksa- ja heptabromidifenyylieetteri, sillä seurauksella, että näihin kemikaaleihin sovelletaan PIC-menettelyä kyseisen yleissopimuksen mukaisesti. Koska tetrabromidifenyylieetteri, pentabromidifenyylieetteri, heksabromidifenyylieetteri ja heptabromidifenyylieetteri on jo lueteltu asetuksen (EU) N:o 649/2012 liitteessä V, minkä vuoksi niihin sovelletaan vientikieltoa, kyseisiä kemikaaleja ei lisätä asetuksen (EU) N:o 649/2012 liitteessä I olevassa 3 osassa esitettyyn kemikaaliluetteloon.
(11)
Kloraattia koskevaa kohtaa asetuksen (EU) N:o 649/2012 liitteessä I olevassa 1 ja 2 osassa olisi muutettava sen täsmentämiseksi, mitkä aineet kyseiseen kohtaan kuuluvat.
(12)
Sen vuoksi asetusta (EU) N:o 649/2012 olisi muutettava.
(13)
Jotta kaikille osapuolille, jota asia koskee, jäisi riittävästi aikaa toteuttaa tämän asetuksen noudattamisen edellyttämät toimet ja jotta jäsenvaltioille jäisi riittävästi aikaa toteuttaa tämän asetuksen täytäntöönpanon edellyttämät toimet, tämän asetuksen soveltamista olisi lykättävä,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EU) N:o 649/2012 liite I tämän asetuksen liitteen mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tätä asetusta sovelletaan 1 päivästä joulukuuta 2014.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä elokuuta 2014.

Labels: 3
20
1
6